
Ministru kabineta noteikumi Nr. 590
Rīgā 2023. gada 17. oktobrī (prot. Nr. 52 15. §)
Grozījumi Ministru kabineta 2021. gada 22. jūnija noteikumos Nr. 406 "Īpašās veterinārās receptes aprites noteikumi"
Izdoti saskaņā ar Narkotisko un psihotropo vielu
un zāļu, kā arī prekursoru likumīgās aprites likuma
36. panta trešo daļu
· Izdarīt Ministru kabineta 2021. gada 22. jūnija noteikumos Nr. 406 "Īpašās veterinārās receptes aprites noteikumi" (Latvijas Vēstnesis, 2021, 122. nr.) šādus grozījumus:
· 1. Papildināt ar 11.1 punktu šādā redakcijā:
· "11.1 Praktizējošs veterinārārsts uz īpašās receptes neizraksta II vai III saraksta vielas un zāles:
· 11.11. kuras paredzētas dzīvnieka eitanāzijai vai vispārējai anestēzijai;
· 11.12. kuras drīkst ievadīt tikai praktizējošs veterinārārsts, un par to ir norāde zāļu apraksta sadaļā par īpašiem lietošanas ierobežojumiem un īpašiem lietošanas nosacījumiem."
· 2. Papildināt ar 13.1 punktu šādā redakcijā:
· "13.1 Ja recepte paredzēta zālēm, kuras saskaņā ar regulas Nr. 2019/6 112., 113. un 114. pantu izraksta gadījumā, ja nav pieejamas nepieciešamās veterinārās zāles, receptes sadaļā Rp. papildus norāda "kaskāde"."

